Νερατζάκι γλυκό κουταλιού
Ολόκληρο νερατζάκι γλυκό κουταλιού, παραδοσιακό και χειμωνιάτικο !
50 μικρά, γερά νεραντζάκια, 2 κούπες (400 ml) νερό, 7 1⁄2 κούπες (1.500 γρ.) ζάχαρη, χυμός από 1 1⁄2 λεμόνι
Για το γλυκό κουταλιού νερατζάκι, αρχικά πλένουμε καλά τα νεραντζάκια και τα βάζουμε σε μια κατσαρόλα με άφθονο νερό (όχι το μετρημένο). Τα βράζουμε για όση ώρα χρειάζεται μέχρι να μαλακώσουν. Τα στραγγίζουμε και τα αφήνουμε να κρυώσουν.Με ένα χοντρό σουβλί (ή ένα γερό τσόπστικ ή μια χοντρή βελόνα πλεξίματος), τα τρυπάμε από την πλευρά του κοτσανιού, διαπερνώντας τα μέχρι η βελόνα να βγει από την άλλη μεριά.Τα βάζουμε σε μεγάλη λεκάνη (ή σε δύο, αν δεν χωράνε άνετα όλα) και γεμίζουμε με κρύο νερό.Τα αφήνουμε για 3 ημέρες, για να ξεπικρίσουν, αλλάζοντας το νερό 3-4 φορές την ημέρα.Σε μεγάλη κατσαρόλα βάζουμε το μετρημένο νερό και τη ζάχαρη και ζεσταίνουμε μέχρι η ζάχαρη να λιώσει.Προσθέτουμε τα νεραντζάκια και τα βράζουμε για 15 λεπτά (μετρώντας τον χρόνο από τη στιγμή που θα ξεκινήσει ο βρασμός).Αποσύρουμε την κατσαρόλα από τη φωτιά και αφήνουμε τα φρούτα μέσα στο σιρόπι τους για 10-12 ώρες.Ρίχνουμε στην κατσαρόλα τον χυμό λεμονιού, ανακατεύουμε, βάζουμε ξανά στη φωτιά και βράζουμε μέχρι το σιρόπι να δέσει.Αποσύρουμε από τη φωτιά και αφήνουμε το γλυκό να κρυώσει.Μοιράζουμε το γλυκό κουταλιού νερατζάκι σε ζεστά, αποστειρωμένα βάζα, μαζί με το σιρόπι, και διατηρούμε σε μέρος σκοτεινό και δροσερό.
Νεράντζι,Γλυκό Κουταλιού